CELEX: 32014R0367
Language: el
Date: 2014-04-10 00:00:00
Title: Εκτελεστικός κανονισμός (ΕΕ) αριθ. 367/2014 της Επιτροπής, της 10ης Απριλίου 2014 , για τον καθορισμό του καθαρού υπολοίπου που είναι διαθέσιμο για τις δαπάνες του ΕΓΤΕ

11.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 367/2014 ΤΗΣ ΕΠΙΤΡΟΠΉΣ
   της 10ης Απριλίου 2014
   για τον καθορισμό του καθαρού υπολοίπου που είναι διαθέσιμο για τις δαπάνες του ΕΓΤΕ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 16 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 16 παράγραφος 1 του κανονισμού (ΕΕ) αριθ. 1306/2013, το ετήσιο ανώτατο όριο για τις δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ) καθορίζεται από τα ανώτατα ποσά που προβλέπονται για το ταμείο αυτό στον κανονισμό (ΕΕ, Ευρατόμ) αριθ. 1311/2013 του Συμβουλίου (2), παράρτημα I, επιμέρους ανώτατο όριο για δαπάνες που συνδέονται με την αγορά και άμεσες ενισχύσεις.
            
         
               (2)
            
            
               Το άρθρο 10γ παράγραφος 2 του κανονισμού (ΕΚ) αριθ. 73/2009 του Συμβουλίου (3) προβλέπει ότι τα ποσά που προκύπτουν από την προαιρετική προσαρμογή που αναφέρεται στο άρθρο 10β παράγραφος 5 του εν λόγω κανονισμού και από την εφαρμογή του άρθρου 136 του εν λόγω κανονισμού διατίθενται στο Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2014.
            
         
               (3)
            
            
               Η εκτελεστική απόφαση 2013/146/EΕ της Επιτροπής (4) καθορίζει το ποσό που προκύπτει από την εφαρμογή της προαιρετικής προσαρμογής στο Ηνωμένο Βασίλειο για το ημερολογιακό έτος 2013. Το ποσό αυτό θα πρέπει να τεθεί στη διάθεση του ΕΓΤΑΑ το 2014.
            
         
               (4)
            
            
               Το άρθρο 136 του κανονισμού (ΕΚ) αριθ. 73/2009 προβλέπει ότι τα κράτη μέλη μπορούσαν να αποφασίσουν, έως την 1η Αυγούστου 2009, ότι ποσό υπολογιζόμενο σύμφωνα με το άρθρο 69 παράγραφος 7 του εν λόγω κανονισμού θα ήταν διαθέσιμο από το οικονομικό έτος 2011 για ενωσιακή στήριξη στο πλαίσιο του προγράμματος αγροτικής ανάπτυξης και της χρηματοδότησης δυνάμει του ΕΓΤΑΑ, αντί της εφαρμογής του άρθρου 69 παράγραφος 6 στοιχείο α) του εν λόγω κανονισμού. Τα διαθέσιμα για μεταφορά ποσά έχουν υπολογιστεί και καθορίζονται στο παράρτημα III του κανονισμού (ΕΚ) αριθ. 1120/2009 της Επιτροπής (5).
            
         
               (5)
            
            
               Το άρθρο 136β του κανονισμού (ΕΚ) αριθ. 73/2009, το οποίο προστέθηκε με τον κανονισμό (ΕΕ) αριθ. 1310/2013 του Ευρωπαϊκού Κοινοβουλίου και του Συμβουλίου (6), προβλέπει ότι τα κράτη μέλη τα οποία έχουν αποφασίσει, σύμφωνα με το άρθρο 136 του κανονισμού (ΕΚ) αριθ. 73/2009, να διαθέσουν ένα ποσό της ενωσιακής στήριξης του 2011 στο πλαίσιο του προγραμματισμού αγροτικής ανάπτυξης και τη χρηματοδότηση από το ΕΓΤΑΑ, θα εξακολουθήσουν να διαθέτουν τα ποσά που αναφέρονται στο παράρτημα VIΙΙα του εν λόγω κανονισμού, όπως προστέθηκε με τον κανονισμό (ΕΕ) αριθ. 1310/2013, για τον προγραμματισμό αγροτικής ανάπτυξης και τη χρηματοδότηση από το ΕΓΤΑΑ για το οικονομικό έτος 2015.
            
         
               (6)
            
            
               Ως εκ τούτου, τα ποσά που προβλέπονται στο παράρτημα VIΙΙα του κανονισμού (ΕΚ) αριθ. 73/2009 για τη Γερμανία και τη Σουηδία θα πρέπει να διατεθούν για τον προγραμματισμό της αγροτικής ανάπτυξης και της χρηματοδότησης δυνάμει του ΕΓΤΑΑ για το οικονομικό έτος 2015.
            
         
               (7)
            
            
               Το άρθρο 66 παράγραφος 1 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (7) προβλέπει ότι, για τα κράτη μέλη που έχουν εφαρμόσει το άρθρο 4 παράγραφος 1 πρώτο εδάφιο του κανονισμού (ΕΚ) αριθ. 637/2008 (8), τα σχετικά ετήσια κονδύλια που διατίθενται δυνάμει του άρθρου 5 παράγραφος 1 του κανονισμού αυτού μεταφέρονται στο ΕΓΤΑΑ, με ισχύ από την 1η Ιανουαρίου 2014. Η Ελλάδα έχει εφαρμόσει το άρθρο 4 παράγραφος 1 πρώτο εδάφιο του κανονισμού (ΕΚ) αριθ. 637/2008.
            
         
               (8)
            
            
               Ως εκ τούτου, είναι σκόπιμο να καθοριστεί το διαθέσιμο καθαρό υπόλοιπο για δαπάνες του ΕΓΤΕ για τα δημοσιονομικά έτη 2014 έως 2020. Για λόγους σαφήνειας, θα πρέπει επίσης να δημοσιευθούν τα ποσά που πρόκειται να διατεθούν στο ΕΓΤΑΑ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το καθαρό υπόλοιπο που είναι διαθέσιμο για τις δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ), καθώς και τα ποσά που είναι διαθέσιμα για τα δημοσιονομικά έτη 2014 έως 2020 για το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) σύμφωνα με το άρθρο 10γ παράγραφος 2, το άρθρο 136 και το άρθρο 136β του κανονισμού (ΕΚ) αριθ. 73/2009, καθώς και το άρθρο 66 παράγραφος 1 του κανονισμού (ΕΕ) αριθ. 1307/2013, παρατίθενται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 347 της 20.12.2013, σ. 549.
   
      (2)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
   
      (3)  Κανονισμός (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (ΕΕ L 30 της 31.1.2009, σ. 16).
   
      (4)  Εκτελεστική απόφαση 2013/146/EΕ της Επιτροπής, της 20ής Μαρτίου 2013, για τον καθορισμό του ποσού που προκύπτει από την εφαρμογή της προαιρετικής προσαρμογής στο Ηνωμένο Βασίλειο για το ημερολογιακό έτος 2013 (ΕΕ L 82 της 22.3.2013, σ. 58).
   
      (5)  Κανονισμός (ΕΚ) αριθ. 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο III του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (ΕΕ L 316 της 2.12.2009, σ. 1).
   
      (6)  Κανονισμός (ΕΕ) αριθ. 1310/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη θέσπιση ορισμένων μεταβατικών διατάξεων για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), την τροποποίηση του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου όσον αφορά τους πόρους και την κατανομή τους για το έτος 2014 και την τροποποίηση του κανονισμού (ΕΚ) αριθ. 73/2009 του Συμβουλίου και των κανονισμών (ΕΕ) αριθ. 1307/2013, (ΕΕ) αριθ. 1306/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την εφαρμογή τους κατά το έτος 2014 (ΕΕ L 347 της 20.12.2013, σ. 865).
   
      (7)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
   
      (8)  Κανονισμός (ΕΚ) αριθ. 637/2008 του Συμβουλίου, της 23ης Ιουνίου 2008, περί τροποποιήσεως του κανονισμού (ΕΚ) αριθ. 1782/2003 και την εισαγωγή προγραμμάτων αναδιάρθρωσης του τομέα του βαμβακιού (ΕΕ L 178 της 5.7.2008, σ. 1).
   
      ΠΑΡΑΡΤΗΜΑ
      
                  (σε εκατ. ευρώ)
               
            
                  Δημοσιονομικό έτος
               
               
                  Ποσά που διατίθενται στο ΕΓΤΑΑ
               
               
                  Καθαρό υπόλοιπο που διατίθεται για τις δαπάνες του ΕΓΤΕ
               
            
                  Άρθρο 10β του κανονισμού (ΕΚ) αριθ. 73/2009
               
               
                  Άρθρο 136 του κανονισμού (ΕΚ) αριθ. 73/2009
               
               
                  Άρθρο 136β του κανονισμού (ΕΚ) αριθ. 73/2009
               
               
                  Άρθρο 66 του κανονισμού (ΕΕ) αριθ. 1307/2013
               
            
                  2014
               
               
                  296,3
               
               
                  51,6
               
               
                   
               
               
                  4,0
               
               
                  43 778,1
               
            
                  2015
               
               
                   
               
               
                   
               
               
                  51,6
               
               
                  4,0
               
               
                  44 312,4
               
            
                  2016
               
               
                   
               
               
                   
               
               
                   
               
               
                  4,0
               
               
                  44 624,0
               
            
                  2017
               
               
                   
               
               
                   
               
               
                   
               
               
                  4,0
               
               
                  44 859,0
               
            
                  2018
               
               
                   
               
               
                   
               
               
                   
               
               
                  4,0
               
               
                  44 885,0
               
            
                  2019
               
               
                   
               
               
                   
               
               
                   
               
               
                  4,0
               
               
                  44 912,0
               
            
                  2020
               
               
                   
               
               
                   
               
               
                   
               
               
                  4,0
               
               
                  44 937,0